## Odluka o nedavanju vjerodostojnog tumačenja odredbe članka 30. stavka 1. točke 3. i stavka 2. i članka 41. stavka 1. Zakona o duhanu

### NN 22/2002 (8.3.2002.), Odluka o nedavanju vjerodostojnog tumačenja odredbe članka 30. stavka 1. točke 3. i stavka 2. i članka 41. stavka 1. Zakona o duhanu

# HRVATSKI SABOR

if !supportEmptyParas endif

512

Na teme­­lju članka 80. Ustava Republike Hrvatske i članka 116.
Poslovnika Hrvatskoga sabora, Hrvatski sabor na sjednici 6. ožujka 2002., donio
je

## ODLUKU

1. Ne daje se vjerodostojno tumače­­nje odredbe članka 30. stavka 1. točke
3. i stavka 2. i članka 41. stavka 1. Zakona o duhanu (»Narodne novine«, br.
69/99.).

2. Ova Odluka s obrazlože­­njem objavit će se u »Narodnim novinama«.

```
Obrazlože­­nje
```

Vjerodostojnim tumače­­njem odredbi članka 30. stavka 1. točke 3. i
stavka 2. i članka 41. stavka 1. Zakona o duhanu (»Narodne novine«, br. 69/99.)
želi se razjasniti da li ovlašte­­nje za podnoše­­nje zahtjeva za razvrstava­­nje
cigareta koje će se proizvoditi u Republici Hrvatskoj te nakon toga za upis u
Upisnik o markama duhanskih proizvoda ima isk­­ljučivo  proizvođač duhanskih proizvoda koji ispu­­njava
uvjete iz članka 24. Zakona o duhanu.

Vjerodostojno tumače­­nje rečenih odredaba Zakona o duhanu traži se zbog
onemogućava­­nja pojedinih pravnih osoba, koje posjeduju upisanu u sudski re­gistar
djelatnost proizvod­­nje duhanskih proizvoda prije stupa­­nja na snagu Zakona o
duhanu, ali nisu proizvodile duhanske proizvode prije stupa­­nja na snagu
Zakona o duhanu, te nisu  upisane u
Upisnik proizvođača duhanskih proiz­voda, da zatraže upis u Upisnik o markama
duhanskih proizvoda koje će proizvoditi u Republici Hrvatskoj.

U utvrđiva­­nju stajališta va­­lja polaziti od sljedeće­g:

Člankom 30. stavkom 1. točkom 3. Zakona o duhanu propisano je da
Ministarstvo po­­ljoprivrede i šumarstva vodi Upisnik o markama duhanskih
proizvoda koji su stav­­ljeni u promet u Republici Hrvatskoj.

Stavkom 2. istog članka propisano je da djelatnost proizvod­­nje
duhanskih proizvoda te prometa tih proizvoda mogu obav­­ljati pravne osobe koje
imaju sjedište u Republici Hrvatskoj i koje su na teme­­lju uvjeta propisanih
zakonom upisane u odgovarajuće upisnike.

Člankom 30. u stavku 1. točki 4. propisano je da Ministarstvo po­­ljoprivrede
i šumarstva vodi i Upisnik o proizvođačima duhanskih proizvoda.

Člankom 24. stavkom 1. Zakona o duhanu propisani su uvjeti za obav­­lja­­nje
djelatnosti proizvod­­nje duhanskih proizvoda.

Na teme­­lju ovlaštenja iz zakona ministar je donio Pravilnik o obradi
duhana, proizvod­­nji i markama duhanskih proizvoda (»Narodne novine«, br.
106/00.) kojim je pobliže uređen način vođe­­nja upisnika i uvjeti za obav­­lja­­nje
djelatnosti proizvod­­nje duhanskih proizvoda.

Pravilnikom su u člancima 21. do 40. pobliže uređeni uvjeti za obav­­lja­­nje
djelatnosti proizvod­­nje duhanskih proizvoda utvr­đeni u članku 24. Zakona o
duhanu te je propisano da Ministarstvo izdaje rješe­­nje o ispu­­njava­­nju rečenih
uvjeta na temelju koje­g se obav­­lja upis u Upisnik proizvođača duhanskih proizvoda.

Pravilnikom je također propisano (članak 73.) da za cigarete koje se
proizvode u Republici Hrvatskoj prijavu za upis u Upisnik o markama podnosi
proizvođač duhanskih proizvoda.

Zakonom o duhanu u članku 29. stavku 2. propisano je također da će Ministarstvo
po­­ljoprivrede i šumarstva pri odo­brava­­nju upisa cigareta u Upisnik o
markama iz članka 30. stavka 1. točke 3. Zakona o duhanu provjeriti točnost
podataka u prijavi za upis.

Člankom 41. stavkom 1. propisana je odgovornost za prekr­šaj pravnih
osoba koje se u proizvod­­nji ne pridržavaju re­gistriranih svojstava kakvoće
navedenih u prijavi radi upisa u Upisnik o markama ili koje obav­­ljaju
proizvod­­nju duhanskih proizvoda suprotno odredbama članka 24. Zakona o
duhanu.

Iz naprijed rečenog proizlazi
da se samo na teme­­lju rješe­­nja o ispu­­njava­­nju uvjeta iz članka 24.
Zakona o duhanu može obaviti upis u Upisnik proizvođača duhanskih proizvoda, a
da samo proizvođači duhanskih proizvoda, upisani u Upisnik proizvođača
duhanskih proizvoda, mogu podnijeti prijavu za upis u Upisnik o markama
duhanskih proizvoda koje proizvode u Republici Hrvat­skoj.

Zbog toga svi proizvođači
duhanskih proizvoda koji proizvode duhanske proizvode u Republici Hrvatskoj
moraju svoju djelatnost re­gistrirati te ispuniti uvjete za obav­­lja­­nje
djelatnosti i upis u Upisnik proizvođača duhanskih proizvoda u skladu sa
Zakonom o duhanu te će tek na teme­­lju toga moći zatražiti upis u Upisnik o
markama duhanskih proizvoda iz članka 30. stavka 1. točke 3. Zakona o duhanu.

Obvezno usklađiva­­nje uvjeta
za proizvod­­nju duhanskih proizvoda s odredbama Zakona o duhanu odnosi se i na
proizvo­đače duhanskih proizvoda koji su privremeno duže od jedne godine
obustavili proizvod­­nju te je sada obnav­­ljaju.

Hrvatski sabor zbog naprijed
izloženog utvrđuje da su odred­be članka 30. stavka 1. točke 3. i stavka 2., te
članka 41. stavka 1. Zakona o duhanu nedvojbene te da nema osnove za dava­­nje
vjerodostojnog tumače­­nja.

Klasa: 021-12/02-05/18
Zagreb, 6. ožujka 2002.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Odluka, NN 22/2002-512